## Antonio Galvañ felicita la labor d’Inserta Empleo que permetrà que 4.900 persones amb discapacitat obtinguen una ocupació a la Comunitat Valenciana

*** El secretari autonòmic d’Ocupació assenyala que “la Generalitat té el compromís de continuar treballant tenaçment per a millorar les oportunitats d’ocupació i formació de les persones vulnerables, discapacitades i de la població en general”**

El secretari autonòmic d’Ocupació, Antonio Galvañ, ha felicitat la labor de la Fundació ONCE a través d’Inserta Empleo que, amb els programes d’‘Ocupació Juvenil’ i d’‘Inclusió Social, garantia infantil i lluita contra la pobresa’ de l’FSE, beneficiaran prop de 14.000 persones amb discapacitat dels quals 4.900 trobaran una ocupació.

Estos programes han sigut presentats a València en un acte conduït pel delegat de l’ONCE a la Comunitat Valenciana, José Manuel Pichel; que ha comptat amb les intervencions de la secretària general de Fundació ONCE i vicepresidenta executiva d’Inserta Empleo, Virginia Carcedo; el director d’Inserta Empleo a la Comunitat Valenciana, Vicente Micó; i el secretari autonòmic d’Ocupació i director general de Labora, Antonio Galvañ.

Durant la seua intervenció, el secretari autonòmic ha destacat que la Generalitat té el compromís de continuar treballant tenaçment per a millorar les oportunitats d’ocupació i formació de les persones vulnerables, discapacitades i de la població en general.

“Labora treballa per fer de la Comunitat Valenciana una terra d’oportunitats per a totes les persones i que l’accés a l’ocupació i el treball siga una realitat”, ha assenyalat Galvañ.

**El programa estatal FSE+ d’‘Ocupació Juvenil’**

Este programa pretén aconseguir la inclusió sociolaboral de persones jóvens amb discapacitat allunyades del mercat laboral, amb atenció especial a l’entorn rural, així com el col·lectiu de jóvens d’entre 16 i 29 anys, inscrites en Garantia Juvenil, que necessiten una intervenció laboral immediata.

Es pretén així que puguen completar la seua qualificació i/o desenrotllament de competències i habilitats i els permeta accedir a ocupacions vinculades a la transició ecològica i l’economia circular i a la tecnologia i la digitalització, generant contextos laborals més sostenibles i inclusius a escala territorial, municipal i rural.

A la Comunitat Valenciana el programa d’‘Ocupació Juvenil’ atendrà 3.000 persones i té com a objectiu aconseguir 1.200 contractes de treball per a persones amb discapacitat.

**El programa estatal FSE+ Inclusió Social, Garantia Infantil i Lluita contra la pobresa**

Els programes estatal FSE+ d’‘Ocupació Juvenil’ i d’‘Inclusió Social, garantia infantil i lluita contra la pobresa’ se centra a acompanyar les persones amb discapacitat acreditada o incapacitat laboral amb més dificultats d’accés a l’ocupació, bé per la necessitat de suports individualitzats pel tipus de discapacitat, bé perquè es troben en risc d’exclusió social per violència, pobresa, etc.

El programa perseguix enfortir la seua autoestima, minimitzar els impactes en la salut mental, i abordar així el desenrotllament de les seues competències professionals i la busca d’ocupació. Amb un acompanyament personalitzat de professionals de referència, el focus serà la qualificació, requalificació i desenrotllament competencial, amb especial atenció a l’impacte de la tecnologia i la transformació digital.

A la Comunitat Valenciana, el programa discapacitat el programa estatal FSE+ Inclusió Social, Garantia Infantil i Lluita contra la pobresa atendrà 10.900 persones, i es compromet a aconseguir 3.700 contractes de treball per a persones amb discapacitat.

Fecha: 13/02/2025